
PARLAMENTUL  ROMÂNIEI

CAMERA DEPUTAŢILOR

	Comisia pentru agricultură, silvicultură, industrie alimentară şi servicii specifice 
	
	Bucureşti, 1 octombrie 2013

Nr. 4c-4/373


RAPORT 
asupra propunerii legislative privind stabilirea relaţiilor contractuale din sectorul laptelui şi al produselor lactate, precum şi recunoaşterea organizaţiilor de producători din sectorul laptelui şi al produselor lactate 
(Pl.x 286/2013)

 În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia pentru agricultură, silvicultură, industrie alimentară şi servicii specifice a fost sesizată, spre dezbatere în fond, cu propunerea legislativă privind stabilirea relaţiilor contractuale din sectorul laptelui şi al produselor lactate, precum şi recunoaşterea organizaţiilor de producători din sectorul laptelui şi al produselor lactate, trimisă cu adresa nr. Pl.x 286 din 17.09.2013 şi înregistrată sub nr. 4c-4/354/18.09.2013 şi proiectul de Lege privind stabilirea relaţiilor contractuale din sectorul laptelui şi al produselor lactate, precum şi recunoaşterea organizaţiilor de producători din sectorul laptelui şi al produselor lactate, transmis cu adresa nr.  Pl.x 287/2013 din 17.09.2013 şi înregistrat sub nr. 4c-4/355/18.09.2013.
           Senatul, în calitate de primă Cameră sesizată, a respins  iniţiativa legislativă în şedinţa din 9 septembrie 2013, în condiţiile art. 75 alineatele (1) şi  (3) din Constituţia României, republicată.
           Potrivit prevederilor art. 75 din Constituţia României, republicată, şi ale art. 92 alin.(9) pct. 1 din Regulamentul Camerei Deputaţilor, republicat, Camera Deputaţilor  este  Cameră decizională. 
Consiliul Legislativ, prin avizul nr. 318 din 23.04.2013, a avizat favorabil iniţiativa legislativă, cu observaţii şi propuneri.
Guvernul, prin punctul de vedere transmis, susţine adoptarea iniţiativei legislative.
Propunerea legislativă şi proiectul de lege au ca obiect de reglementare crearea cadrului legal pentru aplicarea legislaţiei europene în materie şi anume, Regulamentul (UE) nr. 261/2012 al Parlamentului European şi al Consiliului din 14 martie 2012 de modificare a Regulamentului (CE) nr. 1234/2007 al Consiliului în ceea ce priveşte relaţiile contractuale din sectorul laptelui şi al produselor lactate şi Regulamentul de punere în aplicare (UE) nr. 511/2012 al Comisiei din 15 iunie 2012 privind notificările referitoare la organizaţiile de producători şi organizaţiile interprofesionale, în sensul instituirii obligativităţii încheierii de contracte scrise între producătorii din sectorul laptelui şi la produselor lactate şi primii cumpărători, precum şi recunoaşterea organizaţiilor de producători de produse lactate constituite, şi desemnarea autorităţii competente pentru recunoaşterea acestora. 
La dezbaterea proiectului a participat, ca invitat, în conformitate cu prevederile art. 54 şi 55 din Regulamentul Camerei Deputaţilor, republicat, cu modificările şi completările ulterioare, domnul  Valentin Olimpiu Şoneriu, secretar de stat în  Ministerul Agriculturii şi Dezvoltării Rurale.   
Având în vedere că propunerea legislativă şi proiectul de lege au acelaşi obiect de reglementare, membrii comisiei au hotărât întocmirea unui singur raport, conform prevederilor art.67 alin. (3) din Regulamentul Camerei Deputaţilor, republicat. 

Întrucât prevederile din Proiectul de Lege privind stabilirea relaţiilor contractuale din sectorul laptelui şi al produselor lactate, precum şi recunoaşterea organizaţiilor de producători din sectorul laptelui şi al produselor lactate                           (PL.x 287/2013) au fost preluate în raportul privind Pl.x 286/2013, membrii comisiei propun respingerea PL.x 287/2013.
La lucrările Comisiei  au fost prezenţi 32 de deputaţi, din totalul de 34 membri ai comisiei.

Raportul Comisiei a fost adoptat în unanimitate, în şedinţa din  24 septembrie 2013.

În urma dezbaterilor, membrii Comisiei au hotărât, în unanimitate, să propună plenului Camerei Deputaţilor, spre dezbatere şi adoptare, Raportul de adoptare a propunerii legislative privind stabilirea relaţiilor contractuale din sectorul laptelui şi al produselor lactate, precum şi recunoaşterea organizaţiilor de producători din sectorul laptelui şi al produselor lactate, cu amendamentele admise, aşa cum sunt redate în anexa la prezentul raport.
          În raport cu obiectul şi conţinutul reglementării, proiectul legislativ face parte din categoria legilor ordinare.
                     PREŞEDINTE,               






SECRETAR, 









Nini SĂPUNARU


                 




Costel ŞOPTICĂ



 
Consilier Anton Păştinaru
Consilier Gabriela Ciurea
Anexa
AMENDAMENTE ADMISE

În urma dezbaterii, Comisia propune adoptarea proiectului de lege cu următoarele amendamente: 


	Nr. crt.
	Text propus de iniţiator
	Text propus de comisie

(autorul amendamentului)
	Motivare

	1. 
	LEGE 

privind stabilirea relaţiilor contractuale din sectorul laptelui şi al produselor lactate, precum şi recunoaşterea organizaţiilor de producători din sectorul laptelui şi al produselor lactate
	Nemodificat 
	 

	2. 
	CAPITOLUL I

Relaţiile contractuale din sectorul laptelui şi produselor lactate


	Nemodificat   
	

	3. 
	Art. 1. - Prezenta lege creează cadrul juridic şi organizatoric în ceea ce priveşte relaţiile contractuale din sectorul laptelui şi produselor lactate şi stabileşte cadrul legal al recunoaşterii organizaţiilor de producători şi a asociaţiilor acestora din sectorul laptelui şi al produselor lactate, care livrează lapte crud, în conformitate cu prevederile din Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a pieţelor agricole şi privind dispoziţii specifice referitoare la anumite produse agricole (Regulamentul unic OCP), publicat în Jurnalul Oficial L 299, 16/11/2007, cu modificările şi completările ulterioare, denumit în continuare Regulament.

	Nemodificat 
	

	4. 
	Art. 2. - În sensul prezentei legi, termenii şi expresiile se definesc astfel:
a) lapte crud - produsul obţinut din mulsul uneia sau mai multor vaci, care nu a fost tratat termic la peste 40o C sau supus unui tratament cu un efect echivalent;

b) producător - o persoană fizică sau juridică, ale cărei exploataţii se află pe teritoriul României, care produce şi livrează lapte către un prim cumpărător;

c) prim cumpărător - o întreprindere sau grup de întreprinderi care cumpără lapte de la producători pentru: 

     1. a-l supune uneia sau mai multor operaţiuni de colectare, ambalare, depozitare, răcire sau transformare, inclusiv în temeiul unui contract; 

      2. a-l ceda uneia sau mai multor întreprinderi care tratează sau prelucrează laptele sau alte produse lactate. 


	Art. 2. – partea introductivă – Nemodificată 
a) – Nemodificat 

b) producător - o persoană fizică sau juridică, ale cărei exploataţii se află pe teritoriul României, care produce şi livrează lapte crud către un prim cumpărător;

c) prim cumpărător - o întreprindere sau grup de întreprinderi care cumpără lapte crud de la producători,  pentru a-l supune uneia sau mai multor operaţiuni de colectare, ambalare, depozitare, răcire sau transformare, inclusiv în temeiul unui contract sau pentru a-l ceda uneia sau mai multor întreprinderi care tratează sau prelucrează laptele sau alte produse lactate.
Autor:

Deputat PSD Petre Daea
	Pentru unitate în redactare.

Pentru resistematizarea textului.



	5. 
	Art. 3. - (1) În termen de 90 zile de la data intrării în vigoare a prezentei legi, orice livrare de lapte crud pe teritoriul României a unui producător către un prim cumpărător de lapte crud trebuie să facă obiectul unui contract scris între părţi sau primii cumpărători trebuie să facă o ofertă scrisă de contract de livrare a laptelui crud de către aceştia.
(2) Contractul şi/sau oferta de contract, prevăzute la alin.(1), încheiate între părţi înainte de livrare trebuie să îndeplinească condiţiile şi să conţină elementele prevăzute de alin.(2) - (4) ale art.185f din Regulament.
(3) Durata minimă a contractului prevăzut la alin.(1) este de cel puţin 12 luni.

 
(4) Oferta scrisă pentru un contract, prevăzută la alin.(1), trebuie să includă durata minimă a contractului de cel puţin 12 luni.

(5) Prevederile alin.(4) nu aduc atingere drepturilor producătorilor de a refuza durata minimă de cel puţin 12 luni, cu condiţia ca refuzul să fie exprimat în scris în termen de 15 zile de la primirea ofertei. În acest caz, părţile sunt libere să negocieze toate elementele contractului.


	Art. 3. - (1) În termen de 90 zile de la data intrării în vigoare a prezentei legi, orice livrare de lapte crud pe teritoriul României a unui producător către un prim cumpărător de lapte crud trebuie să facă obiectul unui contract scris între părţi sau primii cumpărători trebuie să facă o ofertă scrisă de a contracta.
(2) Contractul şi/sau oferta de a contracta, prevăzute la alin.(1), încheiate între părţi înainte de livrare, trebuie să îndeplinească condiţiile şi să conţină elementele prevăzute la alin.(2) - (4) ale art.185f din Regulament.
(3) Durata minimă a contractului prevăzut la alin.(1) este de 6 luni.

    (4) Oferta scrisă de a contracta, prevăzută la alin.(1), trebuie să includă durata minimă a contractului de 6 luni.

(5) Prevederile alin. (3) şi (4) nu aduc atingere drepturilor producătorilor de a refuza durata minimă de 6 luni, cu condiţia ca refuzul să fie exprimat în scris, în termen de 15 zile de la primirea ofertei. În acest caz, părţile sunt libere să negocieze, în condiţiile legii, toate elementele contractului.

(6) Primii cumpărători de lapte crud trebuie să deţină un sistem centralizat de contabilitate, facturare, înregistrare şi urmărire cantitativă, calitativă şi valorică pentru cantităţile de lapte şi grăsime, potrivit legislaţiei în vigoare, şi trebuie să transmită autorităţii competente informaţii referitoare la cantitatea de lapte crud care le-a fost livrată în cursul fiecărei luni.  
Autor:

Deputat PSD Petre Daea
	Pentru resistematizarea textului a fost preluat de alin. (3) de la art. 5.



	6. 
	-------------------
	Art. 4. – Ministerul Agriculturii şi Dezvoltării Rurale notifică Comisiei Europene referitor la relaţiile contractuale prevăzute la art. 3.  

Autor:

Deputat PSD Petre Daea
	Preluare de la art. 18 eliminat. 

	7. 
	CAPITOLUL II

Recunoaşterea organizaţiilor de producători şi a asociaţiilor acestora din sectorul laptelui şi al produselor lactate


	
	

	8. 
	Art. 4. - Pot fi recunoscute ca organizaţii de producători, respectiv asociaţii ale organizaţiilor de producători din sectorul laptelui şi al produselor lactate toate persoanele juridice care îşi depun candidatura în vederea recunoaşterii, şi care îndeplinesc şi respectă condiţiile de recunoaştere stabilite în normele de aplicare a prezentei legi.


	Art. 5. – (1) Pot fi recunoscute ca organizaţii de producători, respectiv asociaţii ale organizaţiilor de producători din sectorul laptelui şi al produselor lactate, toate persoanele juridice care îşi depun candidatura în vederea recunoaşterii şi care îndeplinesc şi respectă condiţiile de recunoaştere stabilite în normele metodologice de aplicare a prezentei legi.

(2) Autoritatea competentă pentru aplicarea prevederilor prezentei legi este Ministerul Agriculturii şi Dezvoltării Rurale.
Autor:

Deputat PSD Petre Daea
	Pentru resistematizarea textului. 

Preluat de la art. 7 eliminat. 

	9. 
	Art. 5. - (1) O organizaţie de producători, respectiv o asociaţie a organizaţiilor de producători din sectorul laptelui şi al produselor lactate recunoscută poate negocia, în numele producătorilor membri ai acesteia, în conformitate cu statutul organizaţiei/asociaţiei organizaţiilor, cu privire la o parte sau la totalitatea producţiei lor colective, contractele de livrare a laptelui crud de la producător la primul cumpărător, cu respectarea prevederilor Legii concurenţei nr.21/1996, republicată, cu modificările şi completările ulterioare, şi ale Legii nr.11/1991 privind combaterea concurenţei neloiale, cu modificările şi completările ulterioare.

(2) Organizaţia de producători recunoscută are obligaţia de a transmite autorităţii competente informaţii referitoare la cantitatea de lapte crud care face obiectul negocierii.
           (3) Primii cumpărătorii de lapte crud trebuie să deţină un sistem centralizat de contabilitate, facturare, înregistrare şi urmărire cantitativă, calitativă şi valorică pentru cantităţile de lapte şi grăsime, conform legislaţiei în vigoare, şi trebuie să transmită autorităţii competente informaţii referitoare la cantitatea de lapte crud care le-a fost livrată în cursul fiecărei luni.

	Art. 6. - (1) – Nemodificat 

(2) Organizaţia de producători, respectiv asociaţia organizaţiilor de producători din sectorul laptelui şi al produselor lactate recunoscută are obligaţia de a transmite autorităţii competente informaţii referitoare la cantitatea de lapte crud care face obiectul negocierii.
Se elimină.
Autori:

Deputat PSD Liviu Harbuz
Deputat PSD Marian Avram
	Pentru unitate în redactare.


	10. 
	Art. 6. - Procedurile şi perioadele pentru notificările şi informările pe care trebuie să le facă organizaţiile de producători recunoscute către autoritatea competentă, precum şi cele pe care trebuie să le facă autoritatea competentă către Comisie se stabilesc în normele de aplicare a prezentei legi, în conformitate cu prevederile legale în vigoare. 


	Art. 7. – Procedurile şi perioadele pentru notificările şi informările pe care trebuie să le facă organizaţiile de producători recunoscute către autoritatea competentă, precum şi cele pe care trebuie să le facă autoritatea competentă către Comisia  Europeană se stabilesc în normele de aplicare a prezentei legi, în conformitate cu prevederile legale în vigoare. 

	

	11. 
	Art. 7. - Autoritatea competentă pentru recunoaşterea organizaţiilor de producători, respectiv asociaţiilor organizaţiilor de producători din sectorul laptelui şi al produselor lactate este Ministerul Agriculturii şi Dezvoltării Rurale prin Agenţia de Plăţi şi Intervenţie pentru Agricultură.


	Se elimină. 
Autori :

Deputat PSD Toader Dima

Deputat PSD Ion Melinte 
	Ca urmare a modificărilor survenite. 

	12. 
	Art. 8. - (1) Autoritatea competentă monitorizează declaraţiile obligatorii în sectorul laptelui şi al produselor lactate, aşa cum este prevăzut la art.185e din Regulament.
(2) Procedurile de punere în aplicare a monitorizării declaraţiilor obligatorii se stabilesc în normele de aplicare a prezentei legi, în conformitate cu legislaţia comunitară.


	Art. 8. – (1) Autoritatea competentă monitorizează declaraţiile obligatorii în sectorul laptelui şi al produselor lactate, potrivit prevederilor art.185e din Regulament.

(2) Procedurile de punere în aplicare a monitorizării declaraţiilor obligatorii se stabilesc în normele de aplicare a prezentei legi, în conformitate cu legislaţia europeană.

Autori:

Deputat PNL Dumitru Verginel Gireadă

Deputat PNL George Scarlat

Deputat PNL Stelian Dolha 
	Pentru respectarea normelor de tehnică legislativă 

	13. 
	Art. 9. - Autoritatea competentă, prin persoanele nominalizate din cadrul centrului judeţean al Agenţiei de Plăţi şi Intervenţie pentru Agricultură, efectuează controale administrative pentru toate cererile de recunoaştere însoţite de documentele solicitate.


	Art. 9. – (1) Autoritatea competentă prin persoanele desemnate efectuează controale administrative şi la faţa locului pentru verificarea îndeplinirii condiţiilor de recunoaştere. 
(2) Procedura de desfăşurare a controalelor prevăzute la alin. (1) se stabileşte prin normele de aplicare a prezentei legi. 

Autori:

Deputat PDL Tinel Gheorghe 

Deputat PDL Cătălin Teodorescu 

Deputat PDKL Vasile Iliuţă
	Ca urmare a modificărilor survenite în text. 

	14. 
	 Art. 10. - (1) Autoritatea competentă, efectuează controale astfel:
a) înaintea aprobării cererilor de recunoaştere ca organizaţie de producători;

b) anual, cu privire la menţinerea condiţiilor de recunoaştere.

(2) Producătorii şi prim cumpărătorii au obligaţia de a permite efectuarea controalelor de către reprezentanţii organismelor de control şi de a pune la dispoziţia acestora documentele solicitate.

	Art. 10. – (1) - partea introductivă – Nemodificată 
a) – Nemodificată 

b) – Nemodificată 

(2) Producătorii şi prim-cumpărătorii au obligaţia de a permite efectuarea controalelor de către reprezentanţii desemnaţi ai autorităţii competente în spaţiile folosite în scopuri economice şi în legătură cu desfăşurarea activităţii economice şi de a pune la dispoziţia acestora documentele solicitate.
Autori:

Deputat PSD Zisu Stanciu 

Deputat PSD Alexandru Stănescu 

Deputat PSD Viorel Dragomir 
	Ca urmare a modificărilor survenite în textul legii. 

	15. 
	Art. 11. - (1) În situaţia în care, în urma efectuării controlului la faţa locului, autoritatea competentă constată o nerespectare a criteriilor de recunoaştere de către o organizaţie de producători, retrage recunoaşterea organizaţiei.

           (2) Retragerea recunoaşterii intră în vigoare de la data constatării şi comunicării nerespectării criteriilor de recunoaştere.          

	Art. 11. - (1) În situaţia în care, în urma efectuării controalelor, autoritatea competentă constată neîndeplinirea condiţiilor de recunoaştere, aceştia dispune revocarea actului de  recunoaşterea.
           (2) Revocarea produce efecte juridice de la data constatării şi comunicării neîndeplinirii condiţiilor de recunoaştere.          
Autori:

Deputat PP-DD Maria Dragomir

Deputat PP-DD Dumitru Niculescu 
	Pentru rigoare în exprimare.

	16. 
	Art. 12. - (1) Autoritatea competentă suspendă recunoaşterea organizaţiei de producători în cazul unei nerespectări deliberate temporare, a criteriilor de recunoaştere. Suspendarea intră în vigoare la data constatării nerespectării condiţiilor de recunoaştere şi ia sfârşit la data constatării remedierii deficienţelor care au condus la suspendare.

           (2) Perioada de suspendare nu poate depăşi 12 luni. Dacă ulterior perioadei de 12 luni deficienţele care au condus la suspendare nu au fost remediate, autoritatea competentă retrage recunoaşterea organizaţiei de producători. 


	Art. 12. - (1) – Nemodificat 
           (2) Perioada de suspendare nu poate depăşi 6 luni. Dacă ulterior perioadei de 6 luni deficienţele care au condus la suspendare nu au fost remediate, autoritatea competentă retrage recunoaşterea organizaţiei de producători.
Autori:

Deputat PSD Petre Daea

Deputat PNL George Scarlat


	

	17. 
	CAPITOLUL III

Răspunderi şi sancţiuni


	Nemodificat 
	

	18. 
	Art. 13. Următoarele fapte constituie contravenţii, dacă nu sunt săvârşite în astfel de condiţii încât, potrivit legii penale, să constituie infracţiune:

a) efectuarea livrării de lapte crud între producător şi prim cumpărătorul de lapte fără încheierea contractului în forma scrisă, aşa cum este prevăzut în prezenta lege;

b) refuzul prim cumpărătorilor de a primi în control reprezentanţii organismelor de control sau nepunerea la dispoziţie acestora a documentelor necesare efectuării controlului;

c) refuzul producătorilor de a primi în control reprezentanţii organismelor de control sau nepunerea la dispoziţie acestora a documentelor necesare efectuării controlului;
d) neutilizarea unui sistem de evidenţă de către primii cumpărători, care să cuprindă balanţa intrărilor şi ieşirilor pentru cantităţile de lapte şi grăsime, conform legislaţiei în vigoare;
e) transmiterea de către organizaţia de producători recunoscută la autoritatea competentă a unor informaţii eronate privind cantitatea de lapte crud care face obiectul negocierii;

f) netransmiterea de către primii cumpărători de lapte crud autorităţii competente a informaţiilor referitoare la cantitatea de lapte crud care le-a fost livrată în cursul fiecărei luni.

	Art. 13. - Următoarele fapte constituie contravenţii:
a) – Nemodificată 

b) refuzul primilor cumpărători de a primi în control reprezentanţii organismelor de control sau nepunerea la dispoziţie acestora a documentelor necesare efectuării controlului;
c) refuzul nejustificat al producătorilor de a primi în control reprezentanţii organismelor de control sau nepunerea la dispoziţie acestora a documentelor necesare efectuării controlului;

d) neutilizarea unui sistem de evidenţă de către primii cumpărători, care să cuprindă balanţa intrărilor şi ieşirilor pentru cantităţile de lapte şi grăsime, potrivit legislaţiei în vigoare;

e) – Nemodificată 

f) netransmiterea, de către primii cumpărători de lapte crud, autorităţii competente, a informaţiilor referitoare la cantitatea de lapte crud care le-a fost livrată în cursul fiecărei luni.
Autori:

Deputat PSD Liviu Harbuz

Deputat PNL Marin Anton 
	Pentru corectitudinea redactării.

	19. 
	Art. 14. Contravenţiile prevăzute la art. 14 se sancţionează după cum urmează:

1. În cazul în care au fost săvârşite de persoane fizice:

a) cu amendă de la 500 lei la 1.000 lei, fapta prevăzută la lit. a);

b) cu amendă de la 300 lei la 500 lei, fapta prevăzută la lit.c).

2. În cazul în care au fost săvârşite de persoane juridice:

a) cu amendă de la 1.500 lei la 2.000 lei, fapta prevăzută la lit.a); 

b) cu amendă de la 500 lei la 1000 lei, fapta prevăzută la lit.b), c), d), e) şi f).


	Art. 14. Contravenţiile prevăzute la art. 13 se sancţionează după cum urmează:

1. – Nemodificat 

a) – Nemodificată 

b) – Nemodificată 

2. – Nemodificat 

a) – Nemodificată

b) cu amendă de la 500 lei la 1000 lei, fapta prevăzută la lit.b- f).
Autori:

Deputat PNL Cristian Chirteş

Deputat PNL Stelian Dolha
	Pentru precizia trimiterii.

	20. 
	Art. 15. - (1) Constatarea contravenţiilor şi aplicarea sancţiunilor prevăzute la art. 14 se fac de personalul cu atribuţii de control din cadrul Agenţia de Plăţi şi Intervenţie pentru Agricultură şi din cadrul structurilor teritoriale ale acesteia.
(2) Contravenientul poate achita pe loc sau în termen de 48 de ore de la data încheierii procesului-verbal ori, după caz, de la data comunicării acestuia, jumătate din amenda prevăzută la art. 14, agentul constatator făcând menţiune despre această posibilitate în procesul-verbal.


	Art. 15. - (1) Constatarea contravenţiilor  prevăzute la art. 13 şi aplicarea sancţiunilor prevăzute la art. 14 se fac de către autoritatea competentă.
(2) Contravenientul poate achita pe loc sau în termen de cel mult 48 de ore de la data încheierii procesului-verbal ori, după caz, de la data comunicării acestuia, jumătate din minimul amenzii prevăzute la art. 14, agentul constatator făcând menţiune despre această posibilitate în procesul-verbal.

Autori:

Deputat PSD Ioan Munteanu 
Deputat PSD Vasile Mocanu 

Deputat PSD Gavril Mîrza
	Ca urmare a modificărilor survenite.

Pentru precizia trimiterii şi corectitudinea exprimării.

	21. 
	Art. 16. - Prevederile referitoare la contravenţii se completează cu cele ale Ordonanţei Guvernului nr. 2/2001 privind regimul juridic al contravenţiilor, aprobată cu modificări şi completări prin Legea nr. 180/2002, cu modificările şi completările ulterioare.


	Art. 16. – Contravenţiilor prevăzute la art. 13 le sunt aplicabile dispoziţiile Ordonanţei Guvernului nr. 2/2001 privind regimul juridic al contravenţiilor, aprobată cu modificări şi completări prin Legea nr. 180/2002, cu modificările şi completările ulterioare.
Autori:

Deputat PSD Liviu Harbuz 

Deputat PNL Marin Anton 
	Corectitudinea redactării. 

	22. 
	CAPITOLUL IV

Dispoziţii finale


	Nemodificat 
	

	23. 
	Art. 17. - Prevederile prezentei legi se aplică şi contractelor aflate în curs de desfăşurare, numai în situaţia în care părţile contractuale convin de comun acord în acest sens. 

	Art. 17. – Nemodificat 
	

	24. 
	Art. 18. - Ministerul Agriculturii şi Dezvoltării Rurale notifică Comisia Uniunii Europene referitor la relaţiile contractuale prevăzute la art.3.
	Se elimină.
Autor:

Deputat PSD Petre Daea
	Prevederea se regăseşte la art. 4. 

	25. 
	Art. 19. – Normele metodologice pentru aplicarea prevederilor prezentei legi se aprobă prin hotărâre a Guvernului, la propunerea Ministerului Agriculturii şi Dezvoltării Rurale, în termen de 30 de zile de la intrarea în vigoare.  


	Art. 18. – În termen de 30 de zile de la intrarea în vigoare a prezentei legi, la propunerea Ministerului Agriculturii şi Dezvoltării Rurale, Guvernul va adopta, prin hotărâre, normele metodologice de aplicare.

Autor:

Deputat PSD Toader Dima
	Corectitudinea redactării

	26. 
	Art. 20. Prezenta lege intră în vigoare în 30 zile de la publicare.

	Art. 19. - Prezenta lege intră în vigoare la 30 zile de la data publicării în Monitorul Oficial al României, Partea I.
Autor:

Deputat PSD Ion Melinte
	Corectitudinea redactării

